جمهورباشقانی رجب طیب اردوغان، قرآنین یاندیریلماسینا - جیریلماسینا ایجازه وئردیگی مدتجه سوئدین ناتو عضولوگونه «هه» دئمه‌یه‌جکلرینی سؤیله‌دی.
عدالت و قالخینما پارتیسینین باشقانی دا اولان جمهورباشقانی اردوغان، پارتیسینین تۆرکیه بؤیوک میللت مجلیسی قروپ توپلانتیسیندا دانیشدی.
دانیشماسیندا سوئد و فنلاندین ناتو عضولوگونه توخونوان اردوغان،
"سوئد، بوش یئره چابالاما. سن منیم مقدس کیتابیم اولان قرآنین یاندیریلماسینا - جیریلماسینا ایجازه وئردیگین مدتجه بیز سیزین ناتویا گیرمه‌نیزه «هه» دئمه‌یه‌جییک. فنلاند قونوسوندا باخیشیمیز مثبت‌دیر. اما سوئد‌ قونوسوندا اولوملو دئییلدیر، بونو دا بئله بیلینیز" ایفاده‌لرینی ایشلتدی.
سوئدین باشکندی استکهلم‌دا ۲۱ ژانویه‌ده دانمارکلی آشیری ساغچی استرام کورس پارتیسینین لیدئری راسموس پالودان، تۆرکیه‌نین استکهلم ائلچیلیگی قارشیسیندا قرآن کریم یاندیرمیش، قالابالیق پلیس قوروماسیندا گئرچکلشدیریلن ائیلم سیراسیندا پالودانین یانینا کیمسه‌نین یاخینلاشماسینا ایجازه وئریلمه‌میشدی.
پالودان،۲۷ ژانویه‌ده دانمارکدا مسجید قارشیسیندا و تورکیه‌نین کپنهاگ ائلچیلیگی قارشیسیندا قرآن یاندیرمیشدی.
هلندده ده عیرقچی باتینین ایسلاملاشماسینا قارشی وطن سئور آوروپالیلار حرکتینین لیدئری ادوین واگنسولد لاهه‌ شهرینده تک باشینا کتشکیل ائتدیگی ائیلمده قرآن جیریمیشدی.
